[{"text_idx": "#000000", "text": "Jukola ja\u0308rgselt sai suur osa treeninguid tehtud metsas ja kaardiga. Kahe na\u0308dalaga kogunes 15 orienteerumistundi, mis on ka\u0308esoleva aasta mahukaimaid orienteerumisna\u0308dalad. Kusjuures enne seda kaht na\u0308dalat oli aasta algusest koos 33 tundi orienteerumist."}, {"text_idx": "#000001", "text": "Plaan oli u\u0308ks mahukas na\u0308dal veel teha, kuid kahepa\u0308evase etteteatamisega sain teada, et vo\u0303ib tulla koroonapaus. Muidugi kasutasin neid kahte pa\u0308eva a\u0308ra ja tegin mo\u0303lemal pa\u0308eval kolm orienteerumistreeningut. Nii algaski kolmas na\u0308dal ku\u0308lmava\u0308rinate ja higistamisega vaheldumisi. Ajastus tundus esialgu ta\u0308iesti kohutav, trenni on tehtud ja ja\u0308rsku tuli koroona, mis EM silmas pidades vo\u0303ib valusa tagasilo\u0308o\u0308gi tuua. Palavik to\u0303usis ka va\u0308hemalt 38-ni. Kuna kannan Polari kella o\u0308o\u0308pa\u0308evaringselt, siis va\u0308ga ha\u0308sti oli graafikult na\u0308ha, kuidas pulss o\u0308o\u0308sel kell 2 hakkas u\u0308les kerima ja kahe tunni pa\u0308rast oli juba 30 lo\u0308o\u0308ki ko\u0303rgem. Ise samal ajal magasin."}, {"text_idx": "#000002", "text": "Esmaspa\u0308ev osutus kohutaivamaks, kuid iga ja\u0308rgmine pa\u0308ev oli juba parem. Teisest pa\u0308evast alates ajasin end jalutama, kolmandal disci ma\u0308ngima, kuuendal pa\u0308eval so\u0308andasin minna kergele jooksuotsale, mis kujunes suurepa\u0308raseks ro\u0308ga eemaldamise protseduuriks. Nii olingi taas treeninglainel tagasi. Kehas oli tunda kergust ja jooks oli hakanud justkui iseenesest kulgema. Kuna katsekate stardid koputasid juba uksele, siis neljandal treeningpa\u0308eval tegin staadionil lo\u0303igutreeningu, millest omakorda neli pa\u0308eva ja\u0308i katsekate stardini. Ko\u0308hisin ku\u0308ll nagu hobune, kuid 1km lo\u0303ikude ajad olid 10 sekundi vo\u0303rra paremad, kui varasemalt ka\u0308esoleval aastal."}, {"text_idx": "#000003", "text": "Kaks pa\u0308eva enne katsekaid ka\u0308isin Rebala neljapa\u0308evakul natuke kaarditunnetust parandamas. Katsevo\u0303istlused ise toimusid minu jaoks ta\u0308iesti uutel maastikel, mis iseenesest ongi o\u0303ige orienteerumise mo\u0303te. Kohal oli ka mitmed teised koondised, lo\u0303puks olid tulemused ko\u0303ik u\u0308hes protokollis, mis andis natuke vo\u0303rrelda kuidas paremad on vo\u0303imelised siinsetes metsades liikuma."}, {"text_idx": "#000004", "text": "Lu\u0308hiraja peale lootsin rohkem, kuna tegelikult ma ei teadnud vo\u0303istluste eel, et kas ja kuidas keha on valmis vo\u0303istlussituatsioonis pingutama, eriti tavarajal, mida ma sellel aastal pole jooksnudki. Muidugi teadsin, et koondisse saamine ise ei ole probleem, kuid kuna need katsevo\u0303istlused ja\u0308a\u0308vad ka viimasteks vo\u0303istlusstartideks enne EM, siis niisama uisapa\u0308isa metsa tolknema ka ei soovinud minna."}, {"text_idx": "#000005", "text": "Lu\u0308hirada kulges enda jaoks natuke lati alt. Ku\u0308llaltki laugel maastikul 5meetri joonega kaardistatud maastikul orienteerumine pole just lihtne u\u0308leminek. Esimesed etapid sujusid enam-va\u0308hem sujuvalt, kuid 5.punktiga suutsin end vo\u0303imatuna na\u0308ivas olukorras paralleelsituatsiooni joosta ja veana arvestan 1:20-ga, mis on palju. Ilmselge viga oli ka 12.punkti juures, kui pidasin pooljoonega ma\u0308ge hoopis lohuks ja tegin aukaare enne punkti. Ka mujal on noritavat, kuid pigem vo\u0303tan sellest jooksust kaasa positiivse, kus ma mo\u0303nda etappi ilmselt ka teisel la\u0308bimisel ei suudaks parandada. Na\u0308iteks 9. ja 13.etapp. Lo\u0303puks osutuski lu\u0308hirada individuaalse kiire orienteerumise meelde tuletamiseks."}, {"text_idx": "#000006", "text": "Lu\u0308hiraja tulemuseks kolmas eestlane ja kaotus norrakale va\u0308hem kui eksimusi kokku, nii et hea a\u0308ratus ja meeldetuletus, kuidas tuleb orienteeruda."}, {"text_idx": "#000007", "text": "Olenemata heast fu\u0308u\u0308silisest seisust lu\u0308hirajal oli tavaraja ees va\u0308ike aukartus, kuna ka\u0308esoleval aastal polnud ma enne katsevo\u0303istluste tavarada kordagi jooksnud. Tiomila ja Jukola esimesed vahetused olid ko\u0303ige la\u0308hedasemad pingutused, kuid tavarajal loebki alles viimased pool tundi, mida ta\u0308navu kogenud polnudki. Tavaraja eesma\u0308rk oli nautida orienteerumist ja teha va\u0308hem eksimusi, kui seda lu\u0308hirajal."}, {"text_idx": "#000008", "text": "Vihmane pa\u0308ev ja ma\u0308rg mets sobisid tavarajaks suurepa\u0308raselt. Fu\u0308u\u0308siliselt ei la\u0308inud stardist endast ko\u0303ike andma, vo\u0303tsin pigem hea ru\u0308tmi sisse ja asusin tegutsema. Maastik ja rada oli piisavalt huvitavad, et justkui ei pannudki ta\u0308hele, et rada u\u0308hel hetkel la\u0308bi hakkas saama. Rajameister oli erinevaid va\u0308ljakutseid sisse visanud, neist raskemad just raja lo\u0303ppu, kus tuli aeglasemas metsas navigeerida ja lo\u0303pus veel liblikas fu\u0308u\u0308siliselt ko\u0303ige raskemal osal (ma\u0308ed+so\u0303najalad)."}, {"text_idx": "#000009", "text": "Va\u0308ikseid valearvestusi tuli, mo\u0303ne koha peal vo\u0303inuks nupp rohkem nokkida, kuid u\u0308ldjoontes ta\u0308itsin eesma\u0308rgi ja tegin parema soorituse, kui pa\u0308ev varem lu\u0308hirajal. Fu\u0308u\u0308siliselt a\u0308ra ei kustunud. Liblika jooksmine tuli ku\u0308ll juba vaevalisemalt, kuid kui seal oleks liiga palju jo\u0303udu veel olnud, siis ilmselt raja alguse tempo oleks olnud liiga aeglane. U\u0308heso\u0303naga ko\u0303ik ha\u0308sti, eestlastest parim. Annab julgust, et saan EM-l tavarajale julgemalt peale minna."}, {"text_idx": "#000010", "text": "Pa\u0308rast katsevo\u0303istlusi osalesin veel EM programmi simulatsioonis ehk ta\u0308pselt nii nagu EM programmis oli ja\u0308rgmiseks puhkepa\u0308ev, nii sai ka seal tehtud ja ja\u0308rgmisel kahel pa\u0308eval tugevad lu\u0308hiraja ja teate treeningud rahvusvahelises konkurentsis. Nii nagu katsekate puhul, nii ka u\u0308leja\u0308a\u0308nud kahe treeningu puhul olin ootusa\u0308rev, et kuidas keha reageerib ja tagantja\u0308rgi endalegi u\u0308llatuseks suutsin viimases trennis norralase Kinnebergi tempos pu\u0308sida. Seega hea tagasiside."}, {"text_idx": "#000011", "text": "Kokkuvo\u0303tteks vo\u0303ib o\u0308elda, et kuigi koroona justkui so\u0303itis sisse ebamugaval ajal, siis sellest tekkinud sundpuhkus ja ka va\u0308ike kaalulangus, to\u0303stsin vormi planeeritust natuke varasemaks. Mis ei ole ka paha variant, kuna nu\u0308u\u0308d sai eel-EM programmi to\u0303sisema tempoga kaasa teha ja kevadega vo\u0303rreldes natuke intensiivsema tempoga orienteerutud."}, {"text_idx": "#000012", "text": "*Katsevo\u0303istlustest pilte pole. Kaameramees nokkis nina ja pildistas oravaid."}]